ddrg/super_eurlex huggingface dataset:
65.

opfordrer til en fælles EU-indvandringspolitik og glæder sig over Kommissionens forslag om at åbne op for flere legale måder at komme til EU for at arbejde på; understreger behovet for en reform af den nuværende ordning med et blå kort (ved at udvide det til et langt større antal job og erhverv); bemærker, at arbejdsgivere i EU i stigende omfang er afhængige af folk fra lande uden for Europa, der kommer til EU for at arbejde inden for sektorer som f.eks. landbrug, skovbrug, turisme, ældrepleje og sygepleje, da færre og færre EU-borgere står til rådighed for arbejde i disse sektorer; finder, at Kommissionens forslag om sæsonarbejdere skal give disse arbejdstagere, der ofte er sårbare og udsatte, bedre vilkår og en sikker retlig status med henblik på at beskytte dem mod udnyttelse;
10.

opfordrer medlemsstaterne og Kommissionen til at gennemføre nye politikker, der muliggør en større kvindedeltagelse i virksomhedernes ledelse, navnlig gennem: a) indledning af en årlig dialog, der ikke er begrænset til spørgsmålet om kvoter, med de større virksomheders ledelser og arbejdsmarkedets parter om, hvordan antallet af kvinder kan øges b) støtte til initiativer, der sigter mod at vurdere og fremme ligestilling i ansættelsesudvalg og på andre områder, som f.eks. lønforskelle, jobklassificering, uddannelse eller karriereudvikling c) fremme af europæiske virksomheders sociale ansvar ved hjælp af en forpligtelse til at sikre kvinder ledelsesmæssigt ansvar og familievenlige ydelser d) støtte til kulturelle foranstaltninger med henblik på at orientere unge kvinder mere i retning af videnskabelige og teknologiske studier, som efterlyst af De Forenede Nationers Økonomiske og Sociale Råd e) indførelse af særlige foranstaltninger og strukturer til ydelse af tjenester af høj kvalitet til en rimelig pris for så vidt angår pleje af børn, ældre og andre afhængige personer, skattemæssige incitamenter for virksomheder eller andre former for kompensation, der kan bidrage til at hjælpe aktive kvinder og mænd til bedre at kunne forene deres familiemæssige og arbejdsmæssige forpligtelser f) udvikling af kvindernes individuelle kapaciteter i virksomheden for effektivt at kunne forberede dem på at udøve ledelsesfunktioner ved hjælp af specifikke og løbende kurser og andre arbejdsmæssige ledsageforanstaltninger, såsom særlige mentor- og netværksordninger g) udvikling af kurser om ligestilling mellem kønnene og ikke-forskelsbehandling h) fremme af præcise og kvantificerbare tilsagn fra virksomhedernes side i) tilskyndelse af alle interessenter til at iværksætte initiativer for at ændre opfattelsen af kvinder og kvinders selvopfattelse på arbejdsområdet, således at flere kvinder bliver i stand til at påtage sig et ledelsesansvar for så vidt angår virksomhedens operationelle side og ikke blot den funktionelle side; er af den opfattelse, at sådanne initiativer bør tage sigte mod at tilskynde piger og unge kvinder til at overveje et bredere karriereperspektiv med støtte fra lærere, familie og forskellige rollemodeller, samt mod at fremstille kvindelige ledere på en positiv måde i de europæiske medier j) identifikation af måder, hvorpå repræsentationen af kvinder kan øges, navnlig kvinder fra underrepræsenterede grupper, såsom fra indvandrermiljøer eller kvinder med etnisk minoritetsbaggrund;
20.

bemærker Kommissionens forslag om at revidere den nuværende kohortenedslagningspolitik i tilfælde af en opdukken af BSE i kvægbesætninger; understreger, at der inden enhver ændring af kohortepolitikken må tages hensyn til følgende aspekter for at opretholde et højt niveau af forbrugertillid: 1) forbrugerbeskyttelse, 2) eventuelle risici for menneskers og dyrs sundhed og 3) fortsat at give de ansvarlige for risikostyringen og lovgiverne mulighed for at foretage den nødvendige øjeblikkelige indgriben i tilfælde af en fornyet opdukken af BSE i EU;
38.

understreger behovet for bedre vejledning om investeringer i bredbånd for lokale og regionale myndigheder med henblik på at tilskynde til fuld udnyttelse af EU-midler, eftersom udgiftstallene for strukturfondene indikerer, at regioner har vanskeligt ved at udnytte de tilgængelige midler og målrette dem bredbåndsprojekter; mener, at statsstøtte til investeringer i bredbånd bør anvendes i synergi med strukturfondene til at stimulere lokale iværksættere og den lokale økonomi, skabe lokale job og fremme konkurrencen på telekommunikationsmarkedet; mener, at for at udnytte begrænsede offentlige midler bedst muligt, hvad enten de kommer direkte fra medlemsstaterne eller fra via EU, skal disse midler være klart fokuseret på projekter, der kan forventes at have maksimal indvirkning på private investeringer, for at øge såvel dækningen som kapaciteten yderligere; understreger behovet for offentlige midler eller præferentielle lån i overensstemmelse med Kommissionens retningslinjer for statsstøtte, der bør målrettes fremtidssikrede, langtidsholdbare og åbne infrastrukturer, der støtter konkurrencen og forbrugernes valgmuligheder;
48.

minder om, at Det Europæiske Institut for Innovation og Teknologi har vist sig at være effektivt og en styrkende del af det europæiske forskningsrum; understreger behovet for VIS'er med et mere snævert fokus og dermed et mere koncentreret netværk med et mindre budget, hvilket også muliggør større SMV-deltagelse på grund af lavere årlige bidragsomkostninger; mener, at disse mindre VIS'er kan oprette et enkelt fokuspunkt i EU som et mødested for forskere fra hele EU for bedre at kunne konkurrere på det globale marked;
5.

gentager sine opfordringer til Staten Eritrea om øjeblikkeligt at løslade alle politiske fanger, herunder Dawit Isaak; kræver, at hvis de ikke kan løslades med det samme, da bør Staten Eritrea yde lægehjælp og juridisk bistand til dem og andre fanger; kræver endvidere, at EU og EU-medlemsstaternes repræsentanter får adgang til Isaak for at få klarlagt hans behov for sundhedspleje og anden bistand;
B.

der henviser til, at Ales Bjaljatski, formand for menneskerettighedscentret "Vjasna" og næstformand for Det Internationale Forbund for Menneskerettigheder (FIDH), efter at være blevet tilbageholdt i det hviderussiske indenrigsministerium detentionscenter, den 4. august 2011 i Minsk blev formelt arresteret under mistanke for omfattende skattesvig ("undladelse af at opgive indtægter i særligt stort omfang") og den 12. august 2011 sigtet i henhold til artikel 243, del II, i den hviderussiske straffelov; der henviser til, at han risikerer at blive idømt op til fem års "frihedsbegrænsning" eller mellem tre og syv års fængsel samt at få konfiskeret sin ejendom, herunder de lokaler, Vjasna drives fra;
23.

opfordrer Kommissionen til at integrere kvægnomader bedre i EU’s udviklingspolitik, eftersom de udgør en vigtig del af regionens økonomiske aktivitet og proteinproduktion; mener, at der er behov for en hastedialog med de lokale myndigheder for at sikre deres livsform, idet det anerkendes, at deres nomadiske livsførelse passer fint til tørre områder, hvor forholdene ikke tillader, at man bosætter sig;
4.

understreger, at der ikke kan være straffrihed for forbrydelser mod menneskeheden, og at Muammar Gaddafi og medlemmerne af hans regime skal holdes ansvarlige og stilles for en domstol for deres forbrydelser under retsstatsforhold; opfordrer indtrængende Overgangsrådets kombattanter til at afstå fra repressalier og udenretslige henrettelser; forventer, at hvis personer retsforfølges i Libyen for alle forbrydelser begået under diktaturet, og ikke kun de forbrydelser, som Den Internationale Straffedomstol har anklaget dem for, vil de libyske domstole og libysk rettergang vil være i fuld overensstemmelse med de internationale normer for retssikkerhed, herunder gennemsigtighed for internationale observatører og udelukkelse af muligheden for dødsstraf;
8.

glæder sig over den humanitære bistand, som Syriens nabolande, navnlig Tyrkiet, har ydet til syriske flygtninge; tilskynder EU og dets medlemsstater til fortsat at samarbejde med medlemmer af FN's Sikkerhedsråd, Syriens nabolande, Den Arabiske Liga, andre internationale aktører og ngo'er for at forhindre, at den aktuelle krise i Syrien, herunder den humanitære krise, eventuelt eskalerer og breder sig til andre områder i regionen, og at der sker en yderligere forværring af den humanitære krise inden for landets egne grænser;
22.

opfordrer Kommissionen til at overveje og vurdere muligheden for at udvide mandatet for Det Europæiske Center for Forebyggelse af og Kontrol med Sygdomme (ECDC) ved at tilføje ikke-overførbare sygdomme til dets ansvarsområde og bruge det som et center for dataindsamling og udarbejdelse af henstillinger om ikke-overførbare sygdomme og dermed give politikere, videnskabsfolk samt læger detaljerede oplysninger om bedste praksis og øget viden om ikke-overførbare sygdomme;
A.

der henviser til, at korruption er et område for særlig grov kriminalitet med en grænseoverskridende dimension, som ofte har konsekvenser på tværs af og ud over EU's grænser, og at Unionen har en generel beføjelse til at handle på området for bekæmpelse af korruption;
8.

gentager sin opfordring til medlemsstaterne og Kommissionen om at tilstræbe en ambitiøs harmonisering af dagsordenen i overensstemmelse med ITU's konklusioner og anmoder Kommissionen om at vurdere og undersøge behovet for at frigøre yderligere frekvensbånd, i hvilken forbindelse der skal tages hensyn til udviklingen af frekvensteknologier, erfaringer med nye tjenester på markedet, de eventuelle fremtidige behov for jordbaseret radio- og tv-transmission og manglende frekvenser i andre bånd, som er tilstrækkelige til at opnå trådløs bredbåndsdækning – under forudsætning af, at de nødvendige afgørelser træffes senest i 2012 og 2016;
3.

glæder sig over Den Afrikanske Unions mæglingsaftale af 8. september 2011, hvor begge parter blev enige om at trække styrkerne ud af det omstridte Abyei-område; opfordrer Sudan og Sydsudan til at overholde alle bestemmelserne i den samlede fredsaftale fra 2005 med henblik på at fremme varig fred, bevare folks ret til selvbestemmelse, respektere definerede grænser og i sidste ende bane vejen for en forsoning mellem de to lande; gentager EU's tilsagn om at forpligte sig til at samarbejde med Sudan og Sydsudan om at fremme demokratisk regeringsførelse og respekten for alle sudaneseres menneskerettigheder;
14.

mener, at en EU-strategi for hjemløshed fuldt ud bør respektere Lissabontraktaten, som fastslår "de nationale, regionale og lokale myndigheders vigtige rolle og vide skønsbeføjelser med hensyn til at levere, udlægge og tilrettelægge tjenesteydelser af almen økonomisk interesse så tæt på brugernes behov som muligt"; mener, at det er op til medlemsstaterne at definere rammerne for økonomisk overkommelige sociale boliger, og at EU-strategien for hjemløshed bør være fuldt ud i overensstemmelse med medlemsstaternes sociale boligpolitik, der ved lov fastsætter princippet om fremme af socialt blandede kvarterer og bekæmpelse af social opdeling;
1.

gentager sin fulde støtte til et multilateralt handelssystem og til WTO som garant for et regelbaseret handelssystem; mener, at WTO bør spille en central rolle for at sikre en bedre styring af globaliseringen, en mere ligelig fordeling af fordelene ved den og en afbalanceret økonomisk vækst; bekræfter på ny sin fulde støtte til en afbalanceret og fair afslutning af Doha-udviklingsdagsordenen, som ville være et vigtigt tegn på fremtidig politisk tillid til et retfærdigt og regelbaseret verdensomspændende handelssystem;
3.

bemærker, at der findes hurtigt virkende lovgivningsmæssige strategier til at nedtrappe produktionen og forbruget af HFC og til at reducere emissionerne af sort kulstof og de gasser, der fører til dannelse af troposfærisk ozon, samt at disse kan indledes inden for 2-3 år og i det væsentlige gennemføres inden for 5-10 år og kan give den ønskede klimareaktion i løbet af nogle årtier eller tidligere, navnlig for visse HFC til en offentlig pris på helt ned til 5-10 cent pr. ton, mens kulstofprisen i dag er over 13 EUR pr. ton;
40.

mener, at der i mange andragender henvises til chartret om grundlæggende rettigheder, selv om chartret ikke gælder for medlemsstaternes retsakter, mens man i andre andragender påberåber sig de værdier, EU bygger på; er bekymret for, at borgerne føler sig vildledt med hensyn til chartrets egentlige anvendelsesområde, og anser det for meget vigtigt at præcisere anvendelsesområdet for og håndhævelsen af charteret om grundlæggende rettigheder; understreger, at nærhedsprincippet, som er en grundpille i Den Europæiske Union, skal forklares ordentligt for at sikre, at borgerne ikke bliver forvirrede med hensyn til chartrets anvendelighed;
11.

glæder sig over, at Kommissionen har erklæret 2013 for europæisk år for medborgerskab for at sætte gang i debatten om EU-borgerskab og oplyse EU-borgerne om deres rettigheder og om de demokratiske redskaber, de har til rådighed for at gøre disse rettigheder gældende; mener, at det europæiske år for medborgerskab bør anvendes til at informere bredt om det nye europæiske borgerinitiativ med henblik på fra starten at forebygge, at andelen af initiativer, der ikke opfylder betingelserne for behandling, ikke bliver lige så stor, som den stadigvæk er for andragender; mener, at der samtidig bør indledes en debat om det begrænsede anvendelsesområde for Den Europæiske Unions charter om grundlæggende rettigheder;
46.

glæder sig over den personlige støtte, som formanden for Kommissionen har givet til dagsordenen vedrørende intelligent lovgivning; anser spørgsmålet for at være af tilstrækkelig betydning til, at ægte politisk lederskab er påkrævet af Kommissionen for at bevare dette emne højt på den politiske dagsorden, og foreslår i denne henseende, at dagsordenen rykkes frem som en vigtig del af en af kommissærernes ansvarsområde; bemærker, at Parlamentet for sin del bør undersøge metoderne til at øge betydningen af bedre lovgivning i sine udvalg, og mener, at brugen af møder mellem udvalgene for at løse dette spørgsmål kræver nærmere overvejelse;
61.

mener, at revision er en integreret del af genoplivningen af det indre marked; anmoder Kommissionen om at undersøge, om man ved at gøre det lettere at drive revisionsvirksomhed på tværs af grænserne kunne begrænse eventuelle hindringer for markedsadgang og kapacitetsflaskehalse; anmoder Kommissionen om at undersøge, om et europæisk marked for revisionstjenesteydelser kunne mindske kompleksiteten og omkostningerne for alle markedsdeltagere, navnlig for små og mellemstore revisionsfirmaer; opfordrer indtrængende Kommissionen til at tage alle relevante initiativer til at vedtage og håndhæve internationale revisionsstandarder i EU-lovgivningen, og derved bidrage til at skabe reelle ensartede konkurrencevilkår for revisionsfirmaer; minder Kommissionen om dens henstillinger om revisorers ansvar; opfordrer Kommissionen til på denne baggrund at fremsætte forslag om en harmonisering med henblik på at indføre et europæisk pas for revisorer med særlig vægt på alle de forhold, der er med til at sikre revisorens uafhængighed;
42.

opfordrer Kommissionen og medlemsstaterne til at bekæmpe alle former for vold mod ældre kvinder i erkendelse af, at problemet undervurderes, at bekæmpe samfundsmæssige stereotyper og gøre det muligt for tjenesteydere at tage hensyn til ældre voldsofres specifikke behov, for at sikre at menneskerettighederne udøves til fulde, og at der opnås ligestilling, samt at gøre fuldt brug af Daphne-programmet;
16.

understreger behovet for at tilbyde tilstrækkelige faciliteter af høj kvalitet for pasning af børn og andre plejekrævende personer til rimelige priser, som er forenelige med arbejdstiderne for fuldtidsbeskæftigelse, for at give enlige mødre begunstiget adgang hertil, og for at gøre det meget nemmere for enlige mødres at få adgang til uddannelse og lede efter arbejde samt øge deres chancer for at bibeholde deres beskæftigelse; støtter oprettelsen af børnepasningsfaciliteter i virksomheder med fleksible åbningstider; kræver, at medlemsstaterne sikrer adgang til børnepasningsfaciliteter ved at tilbyde den nødvendige pasning af 50 % af de 0-3-årige børn og 100 % af de 3-6-årige;
3.

erkender behovet for, at de politiske beslutningstagere over hele verden fortsat arbejder på løsninger til at reformere den globale økonomiske styring for at bidrage til at genoprette ligevægten i verdensøkonomien og undgå en ny lavkonjunktur; understreger, at reformen af den globale styring bør sikre, at markederne er forankret i en omfattende institutionel ramme, for at de kan fungere hensigtsmæssigt; finder endvidere, at en af de fremmeste mål for den globale økonomiske styring bør være skabelsen af et klima, der tilgodeser langsigtede investeringer;
39.

mener, at "klyngediskussioner" fortsat bør være det centrale element i den gensidige evalueringsproces; finder, at et udsøgt, men begrænset antal eksperter i klyngediskussionerne giver mulighed for effektivitet og resultater; er af den opfattelse, at gensidig evaluering bør udvikles yderligere som en procedure til udveksling af bedste praksis og politiske udviklingserfaringer mellem medlemsstaterne, og at Kommissionens rolle kan tydeliggøres som vejledende og styrende under processen, navnlig under disse klyngediskussioner; mener, at klyngernes sammensætning altid bør afspejle medlemsstaternes forventninger og de mulige konsekvenser for det indre marked;
—

frihed og udenretslig karakter: alternativ tvistbilæggelse bør have en frivillig karakter og være baseret på respekt for parternes frie valg undervejs i hele processen, som giver dem mulighed for til enhver tid at løse deres uenighed ved en domstol; samtidig skal der føres bevis for, at der gøres redelige bestræbelser på at nå frem til et vellykket forlig; alternativ tvistbilæggelse bør på ingen måde udgøre en obligatorisk første etape før et sagsanlæg, og beslutningerne, der træffes, er kun bindende, hvis parterne er blevet informeret om det på forhånd og udtrykkeligt har givet deres samtykke hertil; på trods af en sådan beslutning skal det fortsat være muligt for parterne at indbringe sagen for en domstol;
9.

påpeger, at udviklingsbistanden ikke i sig selv kan udrydde fattigdom, og at den bør sætte ind over for fattigdommens årsager snarere end dens symptomer; understreger behovet for mere effektiv bistand som led i en udviklingsproces, som har til formål at sikre, at der i modtagerlandene skabes stærke, miljøvenlige økonomier, hvor adgangen til grundlæggende sociale ydelser er garanteret for alle, således at man i sidste ende mindsker afhængigheden af bistand; fremhæver i den forbindelse vigtigheden af at skabe et gunstigt klima for rimelig jobskabelse, iværksætteri og innovation i modtagerlandene; opfordrer donorerne til først og fremmest at gøre brug af den lokale økonomiske kapacitet og til at tage aktive skridt til at styrke den;
40.

påpeger, at ordregivende myndigheder i højere grad bør udnytte muligheden for at opdele offentlige kontrakter i partier, hvilket i såvel kvalitets- som kvantitetsmæssig henseende ville gøre det lettere for SMV'er at deltage i offentlige indkøb og ville forbedre konkurrenceniveauet; tilskynder SMV'er til at gøre brug af fælles indkøb og fælles anvendelse af kontrakter, hvilket vil gøre det muligt for dem at foretage stordriftsbesparelser inden for områder som logistik og transport; opfordrer offentlige myndigheder til at udvise fleksibilitet, når de skal tage stilling til disse moderne og frivillige ordninger; opfordrer Kommissionen til at undersøge alle muligheder for at fremme midlertidige eller permanente grupperinger af SMV'er og af små enheder for at sætte dem i stand til uden at skulle optræde som underleverandører at deltage i udbud, der ikke er opdelt i partier; anmoder Kommissionen om med hensyn hertil navnlig at undersøge den nuværende praksis med at give dele af kontrakter, der ikke er blevet opdelt i partier og er for store til, at SMV'er kan deltage i indkøbsproceduren, til SMV'er i underentreprise, ofte på dårligere betingelser end dem, der gælder for hovedentreprenøren;
36.

opfordrer Kommissionen til at udarbejde klare retningslinjer og fremlægge fyldestgørende lovgivningsforslag med henblik på at forhindre virksomheder, der har tilknytning til organiseret kriminalitet og mafiaer, i at deltage i offentlige udbud og forvaltning af udbudsprocedurer; opfordrer Kommissionen og medlemsstaterne til at sikre sporbarheden af de finansielle strømme i forbindelse med kontrakter om offentlige arbejder, tjenesteydelser og leverancer og vurdere indførelsen af sanktionsregler mod forsøg på at obstruere administrative udvælgelsesprocedurer med henblik på tildeling af offentlige kontrakter; opfordrer Kommissionen til at sikre, at artikel 45 i direktiv 2004/18/EF anvendes fuldt ud og korrekt, ved i princippet at udelukke "selvrensningsmekanismer" og gøre det klart, at domme mod såvel juridiske som fysiske personer vil medføre udelukkelse, samt sikre, at disse udelukkelsesgrunde gøres permanente eller gyldige i en rimelig periode frem for at være begrænset til den periode, som dommen vedrører; opfordrer Kommissionen til at forelægge forslag om fastsættelse af grunde til udelukkelse fra offentlige udbudsprocedurer og særlige forholdsregler over for personer, der er genstand for efterforskning eller retsforfølgning; opfordrer til, at den række af lovovertrædelser, der medfører udelukkelse, udvides til at omfatte alle de lovovertrædelser, der typisk begås i forbindelse med organiseret kriminalitet, og at der træffes foranstaltninger til at forhindre, at den relevante lovgivning omgås gennem anvendelse af stråmænd og støttegrupper; opfordrer medlemsstaterne til at vedtage lignende foranstaltninger for alle typer af aftaler, koncessioner, licenser og statstilskud, uanset om disse ikke er omfattet af EU-lovgivningen; opfordrer Kommissionen til at udvikle passende lovgivningsmæssige og operationelle instrumenter til udveksling af information mellem medlemsstaterne og mellem medlemsstaterne og EU's institutioner og agenturer og til at udarbejde sorte lister med henblik på at forhindre misbrug af offentlige midler i EU;
E.

der henviser til, at Verdensbankens, IMF's og FN's vurderinger viser, at Den Palæstinensiske Myndighed på de centrale områder, de har undersøgt, har et niveau, der ligger over tærsklen for en fungerende stat, og at de palæstinensiske institutioner sagtens kan stå mål med institutionerne i allerede etablerede stater;
19.

opfordrer indtrængende Kommissionen til at overvåge gennemførelsen mere nøje for at sikre, at resultaterne af foranstaltningerne er til lige gavn for alle arbejdstagere, og til at udarbejde en database over bedste praksis og modeller;
89.

understreger, at innovation er mere end teknologisk innovation - social innovation handler om nye og effektive løsninger på presserende sociale behov, skabt af enkeltpersoner eller organisationer med et socialt, og ikke nødvendigvis et kommercielt, formål; understreger endvidere, at social innovation giver alle borgere mulighed for på alle måder at styrke deres arbejds- og levemiljø, hvilket bidrager til generelt at gøre civilsamfundet stærkere og giver mulighed for at medvirke til at beskytte og sikre en bæredygtige anvendelse af naturressourcerne;
9.

tilskynder medlemsstaterne til konstruktivt og i partnerskab med tredjelande at deltage i den universelle regelmæssige gennemgang og i procedurer under traktatfæstede organer for at sikre, at menneskerettigheder i tilknytning til seksuel orientering og kønsidentitet fuldt ud respekteres i EU og i tredjelande; opfordrer i dette øjemed medlemsstaterne og den højtstående repræsentant til at sikre, at der er sammenhæng mellem EU's optræden udadtil og interne foranstaltninger på menneskerettighedsområdet, jf. artikel 21, stk. 3, i traktaten om Den Europæiske Union;